title: Odluka Vijeća (EU) 2022/361 od 24. veljače 2022. o imenovanju osmero članova i devetero zamjenika članova Odbora regija, koje je predložila Francuska Republika

text:
                  3.3.2022

                  HR

                  Službeni list Europske unije

                  L 68/19

         ODLUKA VIJEĆA (EU) 2022/361
         od 24. veljače 2022.
         o imenovanju osmero članova i devetero zamjenika članova Odbora regija, koje je predložila Francuska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedloge francuske vlade,
         budući da:

                     (1)

                     U skladu s člankom 300. stavkom 3. Ugovora Odbor regija sastoji se od predstavnika regionalnih i lokalnih tijela, koji ili imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Vijeće je 20. siječnja 2020. donijelo Odluku (EU) 2020/102 (2) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (3)

                     Osam mjesta članova Odbora regija postalo je slobodno podnošenjem ostavke gđe Agnès RAMPAL te istekom mandata na temelju kojeg su za to mjesto predloženi gđa Danièle BOEGLIN, g. Frank CECCONI, gđa Vanessa CHARBONNEAU, g. Guillaume CROS, gđa Mélanie FORTIER, g. Pascal MANGIN i g. Patrice VERCHÈRE.

                     (4)

                     Devet mjesta zamjenika članova Odbora regija postalo je slobodno ostavkom g. Patricka AYACHEA i gđe Nicole PEYCELON te istekom mandata na temelju kojeg su predloženi g. Christian GILLET, g. Mathieu KLEIN, g. Gérard LAHELLEC, g. Miguel LAVENTURE, gđa Nicole MULLER BECKER, gđa Nicole PIERRARD i g. Claude WALLENDORFF.

                     (5)

                     Francuska vlada predložila je sljedeće predstavnike regionalnih tijela koji imaju izborni mandat regionalnog tijela kao članove Odbora regija do kraja tekućeg mandata, koji istječe 25. siječnja 2025.: gđu Magali ALTOUNIAN, Conseillère régionale de la région Provence-Alpes-Côte-d’Azur, gđu Anne BESNIER, Vice-présidente de la région Centre-Val-de-Loire, g. Mathieua CUIPA, Conseiller régional de la région Ile-de-France, g. Laurenta DEJOIEA, Vice-président de la région Pays-de-la-Loire, g. Patricka MOLINOZA, Vice-président de la région Bourgogne-Franche-Comté, gđu Nadia PELLEFIGUE, Vice-présidente de la région Occitanie i gđu Huguette ZELLER, Conseillère régionale de la région Grand-Est.

                     (6)

                     Francuska vlada predložila je gđu Anne ROBERTSON-RUDISUHLI, predstavnicu lokalnog tijela koja ima izborni mandat lokalnog tijela Conseillère départementale des Bouches-du-Rhône, kao članicu Odbora regija do kraja tekućeg mandata, koji istječe 25. siječnja 2025.

                     (7)

                     Francuska vlada predložila je sljedeće predstavnike regionalnih tijela koji imaju izborni mandat regionalnog tijela kao zamjenike članova Odbora regija do kraja tekućeg mandata, koji istječe 25. siječnja 2025.: g. Wilfrida BERTILEA, Conseiller régional de la région Réunion, g. Christiana DEBEVEA, Conseiller régional de la région Grand-Est, g. Sébastiena DENAJU, Conseiller régional de la région Occitanie, i gđu Patriciju TELLE, Vice-présidente de la collectivité territoriale de Martinique.

                     (8)

                     Francuska vlada predložila je sljedeće predstavnike lokalnih tijela koji imaju izborni mandat lokalnog tijela kao zamjenike članova Odbora regija do kraja tekućeg mandata, koji istječe 25. siječnja 2025.: g. Frédérica BIERRYJA, Président de la collectivité européenne d’Alsace, gđu Martine MOUSSERION, Maire d’Anché (Vienne), g. Christophea RAMONDA, Président du conseil départemental du Tarn, g. Gilberta SCHUHA, Vice-président du conseil départemental de la Moselle, i gđu Isabelle de WAZIERS, Vice-présidente du conseil départemental de la Somme,

               DONIJELO JE OVU ODLUKU:

            Članak 1.
            Sljedeći predstavnici regionalnih ili lokalnih tijela koji imaju izborni mandat imenuju se u Odbor regija do kraja tekućeg mandata, koji istječe 25. siječnja 2025.:

                        a)

                        kao članovi:

                                    —

                                    gđa Magali ALTOUNIAN, Conseillère régionale de la région Provence-Alpes-Côte-d’Azur,

                                    —

                                    gđa Anne BESNIER, Vice-présidente de la région Centre-Val-de-Loire,

                                    —

                                    g. Mathieu CUIP, Conseiller régional de la région Ile-de-France,

                                    —

                                    g. Laurent DEJOIE, Vice-président de la région Pays-de-la-Loire,

                                    —

                                    g. Patrick MOLINOZ, Vice-président de la région Bourgogne-Franche-Comté,

                                    —

                                    gđa Nadia PELLEFIGUE, Vice-présidente de la région Occitanie,

                                    —

                                    gđa Anne ROBERTSON-RUDISUHLI, Conseillère départementale des Bouches-du-Rhône,

                                    —

                                    gđa Huguette ZELLER, Conseillère régionale de la région Grand-Est,

                  te

                        b)

                        kao zamjenici članova:

                                    —

                                    g. Wilfrid BERTILE, Conseiller régional de la région Réunion,

                                    —

                                    g. Frédéric BIERRY, Président de la collectivité européenne d’Alsace,

                                    —

                                    g. Christian DEBEVE, Conseiller régional de la région Grand-Est,

                                    —

                                    g. Sébastien DENAJA, Conseiller régional de la région Occitanie,

                                    —

                                    gđa Martine MOUSSERION, Maire d’Anché (Vienne),

                                    —

                                    g. Christophe RAMOND, Président du conseil départemental du Tarn,

                                    —

                                    g. Gilbert SCHUH, Vice-président du conseil départemental de la Moselle,

                                    —

                                    gđa Patricia TELLE, Vice-présidente de la collectivité territoriale de Martinique i

                                    —

                                    gđa Isabelle de WAZIERS, Vice-présidente du conseil départemental de la Somme.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 24. veljače 2022.

                  Za Vijeće

                  Predsjednica

               A. PANNIER-RUNACHER

            (1)  SL L 139, 27.5.2019., str. 13.

            (2)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).


title: Odluka Vijeća (EU) 2022/366 od 3. ožujka 2022. o djelomičnoj suspenziji primjene Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak

text:
                  4.3.2022

                  HR

                  Službeni list Europske unije

                  L 69/105

         ODLUKA VIJEĆA (EU) 2022/366
         od 3. ožujka 2022.
         o djelomičnoj suspenziji primjene Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum između Europske unije i Republike Vanuatua o izuzeću od obveze posjedovanja vize za kratkotrajni boravak (1) („Sporazum”) potpisan je 28. svibnja 2015. i sklopljen 12. veljače 2016. Odlukom Vijeća (EU) 2016/272 (2). Sporazumom se građanima Vanuatua olakšava putovanje u Uniju, a građanima Unije putovanje u Vanuatu.

                     (2)

                     Sporazum se temelji na zajedničkoj želji ugovornih stranaka da potiču međuljudske kontakte, turizam i poslovanje između Unije i Vanuatua.

                     (3)

                     Na temelju članka 8. stavka 4. Sporazuma svaka ugovorna stranka može u cijelosti ili djelomično suspendirati primjenu Sporazuma, posebno zbog razloga javnog poretka i zaštite nacionalne sigurnosti. Odluka o suspenziji priopćuje se drugoj ugovornoj stranci najkasnije dva mjeseca prije njezina planiranog stupanja na snagu. Ako prestanu postojati razlozi za tu suspenziju, ugovorna stranka koja je suspendirala primjenu Sporazuma odmah o tome obavješćuje drugu ugovornu stranku i ukida suspenziju.

                     (4)

                     Vanuatu provodi programe za dodjelu državljanstva ulagateljima, pri čemu vanuatsko državljanstvo dodjeljuje državljanima drugih zemalja koji prethodno nisu bili povezani s Vanuatuom i donosi pozitivne odluke o većini zahtjeva. Na temelju informacija koje je 14. lipnja 2021. dostavio Vanuatuov Ured za putovnice, do ožujka 2021. izdao je više od 10 500 putovnica u okviru takvih programa, uz iznimno nisku stopu odbijanja. To izaziva sumnje u pogledu pouzdanosti sigurnosnih provjera i dubinskih snimanjakoje provode nadležna tijela Vanuatua.

                     (5)

                     Komisija je u prepisci iz listopada 2017., studenoga 2019., lipnja 2020. i ožujka 2021. izrazila ozbiljnu zabrinutost i upozorila vladu Vanuatua na mogućnost ponovnog uvođenja obveze posjedovanja vize. Objašnjenja koja je dostavio Vanuatu nisu uspjela otkloniti tu zabrinutost.

                     (6)

                     Dodjela državljanstva podnositeljima zahtjeva upisanima u INTERPOLOVE baze podataka proturječi prethodnim jamstvima nadležnih tijela Vanuatua u pogledu sigurnosnih provjera i predstavlja dodatan izvor zabrinutosti u pogledu pouzdanosti postupaka sigurnosne provjere u okviru programa.

                     (7)

                     Među uspješnim podnositeljima zahtjeva za vanuatsko državljanstvo nalaze se državljani nekoliko zemalja od čijih se državljana zahtijeva posjedovanje vize pri prelasku vanjskih granica Unije. Nadalje, Komisija je izrazila zabrinutost zbog nepostojanja zahtjeva u pogledu fizičke prisutnosti ili boravka, kratkog razdoblja obrade zahtjeva u okviru programa i nedostatka sustavne razmjene informacija sa zemljama podrijetla podnositelja zahtjeva ili zemljama njihova prethodnog glavnog boravišta. Komisija je zaključila da provjera zahtjeva koju Vanuatu provodi u okviru programâ za dodjelu državljanstva ulagateljima ne jamči visoku razinu sigurnosti.

                     (8)

                     Suspenzija primjene Sporazuma trebala bi biti ograničena na obične putovnice izdane počevši od 25. svibnja 2015., kad se broj uspješnih podnositelja zahtjeva u okviru vanuatskih programa za dodjelu državljanstva ulagateljima počeo znatno povećavati.

                     (9)

                     Primjenu Sporazuma u pogledu građana Vanuatua nositelja obične putovnice koju je Vanuatu izdao počevši od 25. svibnja 2015. trebalo bi stoga suspendirati.

                     (10)

                     Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (3); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

               DONIJELO JE OVU ODLUKU:

            Članak 1.
            Primjena Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak suspendira se od 4. svibnja 2022. u pogledu građana Vanuatua nositelja obične putovnice koju je Vanuatu izdao počevši od 25. svibnja 2015.

            Članak 2.
            Predsjednik Vijeća u ime Unije šalje obavijest predviđenu u članku 8. stavku 4. Sporazuma.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 3. ožujka 2022.

                  Za Vijeće

                  Predsjednik

               G. DARMANIN

            (1)  SL L 173, 3.7.2015., str. 48.

            (2)  Odluka Vijeća (EU) 2016/272 od 12. veljače 2016. o sklapanju, u ime Europske unije, Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak (SL L 52, 27.2.2016., str. 11.).

            (3)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).


title: Odluka (EU) 2022/368 Europske središnje banke od 18. veljače 2022. o izmjeni Odluke (EU) 2015/2218 o postupku otklanjanja pretpostavke o značajnom utjecaju zaposlenika na profil rizičnosti nadzirane kreditne institucije (ESB/2022/6)

text:
                  4.3.2022

                  HR

                  Službeni list Europske unije

                  L 69/117

         ODLUKA (EU) 2022/368 EUROPSKE SREDIŠNJE BANKE
         od 18. veljače 2022.
         o izmjeni Odluke (EU) 2015/2218 o postupku otklanjanja pretpostavke o značajnom utjecaju zaposlenika na profil rizičnosti nadzirane kreditne institucije (ESB/2022/6)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno njegov članak 127. stavak 6. i članak 132.,
         uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 4. stavak 3.,
         budući da:

                     (1)

                     Delegirana uredba Komisije (EU) br. 604/2014 (2) utvrdila je kvalitativne i kvantitativne kriterije za utvrđivanje kategorija zaposlenika čije profesionalne aktivnosti imaju značajan utjecaj na profil rizičnosti institucije. Također je utvrdila postupak kojim institucija može utvrditi da se, iako zaposlenik udovoljava kvantitativni kriterij, ne smatra da njegove profesionalne aktivnosti imaju utjecaj na profil rizičnosti institucije, te na temelju takvog utvrđenja može obavijestiti, ili zahtijevati odobrenje od nadležnog tijela da isključi odnosnog zaposlenika od pretpostavke da njegove profesionalne aktivnosti imaju značajan utjecaj na profil rizičnosti institucije. ESB, koji je dužan osigurati da subjekti koji su pod njegovim izravnim nadzorom primjenjuju pravila o utvrđivanju zaposlenika na dosljedan način koji štiti osnovanost svakog takvog utvrđivanja, donio je Odluku (EU) 2015/2218 Europske središnje banke (ESB/2015/38) (3) kako bi se pojasnio postupak za isključenje zaposlenika kako je navedeno u članku 4. Delegirane uredbe (EU) br. 604/2014.

                     (2)

                     Nakon izmjena Direktive 2013/36/EU Europskog parlamenta i Vijeća (4), Delegirana uredba (EU) br. 604/2014 stavljena je izvan snage za kreditne institucije i 14. lipnja 2021. zamijenjena Delegiranom uredbom Komisije (EU) 2021/923 (5), koja odražava nove prijedloge regulatornih tehničkih standarda za definiranje pojmova upravljačka odgovornost, kontrolne funkcije, značajne poslovne jedinice i značajan utjecaj na profil rizičnosti značajne poslovne jedinice, te kako bi se definirali zaposlenici ili kategorije zaposlenika iz točke (c) stavka 2. članka 94. Direktive 2013/36/EU. Delegirana uredba (EU) 2021/923 također uklanja postupak obavješćivanja i utvrđuje kriterije za procjenu iznimnih okolnosti u skladu s člankom 6. stavkom 4. Delegirane uredbe (EU) 2021/923.

                     (3)

                     Kako bi se osigurala pravna sigurnost za kreditne institucije koje su prije stupanja na snagu ove Odluke podnijele obavijesti i zahtjeve u skladu s Delegiranom uredbom (EU) br. 604/2014 ili zahtjeve za prethodno odobrenje u skladu s Delegiranom uredbom (EU) 2021/923, potrebno je uspostaviti prijelazne mjere.

                     (4)

                     Odluku (EU) 2015/2218 (ESB/2015/38) potrebno je stoga na odgovarajući način izmijeniti,

               DONIJELO JE OVU ODLUKU:

            Članak 1.
            Izmjene
            Odluka (EU) 2015/2218 (ESB/2015/38) mijenja se kako slijedi:

                        1.

                        članak 1. zamjenjuje se sljedećim:

                           „Članak 1.
                           Područje primjene
                           Ova odluka utvrđuje postupovne zahtjeve za zahtjev za prethodno odobrenje koje nadzirane kreditne institucije dostavljaju ESB-u kako bi u odnosu na zaposlenike ili kategorije zaposlenika otklonili pretpostavku da se radi o odgovarajućim zaposlenicima na koje se primjenjuju kvantitativni kriteriji navedeni u članku 6. Delegirane uredbe Komisije (EU) 2021/923 (*1).

                           (*1)  Delegirana uredba Komisije (EU) 2021/923 od 25. ožujka 2021. o dopuni Direktive 2013/36/EU Europskog parlamenta i Vijeća u vezi s regulatornim tehničkim standardima kojima se utvrđuju kriteriji za definiranje upravljačkih odgovornosti i kontrolnih funkcija, značajnih poslovnih jedinica i značajnog utjecaja na profil rizičnosti značajnih poslovnih jedinica te kojima se utvrđuju kriteriji za utvrđivanje zaposlenika ili kategorija zaposlenika čije profesionalne aktivnosti imaju utjecaj na profil rizičnosti institucije koji je usporediv s utjecajem zaposlenika ili kategorija zaposlenika iz članka 92. stavka 3. te direktive (SL L 203, 9.6.2021., str. 1.).”;"

                        2.

                        u članku 2. točka 3. zamjenjuje se sljedećim:

                                    „3.

                                    „odgovarajući zaposlenici” znači: (a) svi zaposlenici ili kategorije zaposlenika nadzirane kreditne institucije čije profesionalne aktivnosti imaju utjecaj na profil rizičnosti institucije i koji su navedeni u točkama (a) do (c) stavka 3. članka 92. Direktive 2013/36/EU; i (b) svi drugi zaposlenici i kategorije zaposlenika koji nisu izričito navedeni u točkama (a) do (c) stavka 3. članka 92. Direktive 2013/36/EU i čije profesionalne aktivnosti imaju utjecaj na profil rizičnosti nadzirane kreditne institucije koji je usporediv s utjecajem zaposlenika ili kategorija zaposlenika utvrđenih u skladu s člankom 4. Delegirane uredbe (EU) 2021/923.”;

                        3.

                        članak 3. mijenja se kako slijedi:

                                    (a)

                                    stavak 1. uvodni tekst zamjenjuje se sljedećim:

                                       „1.   Zahtjev za prethodno odobrenje kako je naveden u članku 6. stavku 3. Delegirane uredbe (EU) 2021/923 mora sadržavati sljedeće informacije za kraj prethodne financijske godine i za tekuću financijsku godinu:”;

                                    (b)

                                    točke (e) i (f) stavka 1. zamjenjuju se sljedećim:

                                                „(e)

                                                broj odgovarajućih zaposlenika na temelju kvalitativnih kriterija utvrđenih u točkama (a) i (b) članka 92. stavka 3. Direktive 2013/36/EU i u članku 5. Delegirane uredbe (EU) 2021/923;”;

                                                „(f)

                                                broj odgovarajućih zaposlenika utemeljen isključivo na kvantitativnim kriterijima utvrđenim u članku 92. stavku 3. točki (c) Direktive 2013/36/EU i u članku 6. Delegirane uredbe (EU) 2021/923 zajedno s pokazateljima o tome kojim kategorijama navedenim u članku 92. stavku 3. točki (c) Direktive 2013/36/EU ili u članku 6. stavku 1. točki (a) ili (b) Delegirane uredbe (EU) 2021/923 svaki odgovarajući zaposlenik pripada;”;

                                    (c)

                                    stavak 2. uvodni tekst zamjenjuje se sljedećim:

                                       „2.   Zahtjev za prethodno odobrenje kako je naveden u članku 6. stavku 3. Delegirane uredbe (EU) 2021/923 mora sadržavati sljedeće informacije za svakog zaposlenika za kojeg se zahtijeva primjena članka 6 stavka 2. Delegirane uredbe (EU) 2021/923:”;

                                    (d)

                                    točka (d) stavka 2. zamjenjuje se sljedećim:

                                                „(d)

                                                ukupan iznos primitaka u eurima te varijabilni i fiksni omjer primitaka dodijeljen zaposleniku u referentnoj godini;”;

                                    (e)

                                    točka (f) stavka 2 zamjenjuje se sljedećim:

                                                „(f)

                                                kvantitativni kriteriji na temelju kojih je zaposlenik utvrđen kao odgovarajući zaposlenik (članak 6. stavak 1. točka (a) ili (b) Delegirane uredbe Komisije (EU) 2021/923);”;

                                    (f)

                                    točka (g) stavka 2. zamjenjuje se sljedećim:

                                                „(g)

                                                kriteriji na temelju kojih se u pogledu zaposlenika zahtijeva prethodno odobrenje iz članka 6. stavka 3. Delegirane uredbe (EU) 2021/923 (članak 6. stavak 2. točka (a) ili (b) Delegirane uredbe (EU) 2021/923).”;

                                    (g)

                                    stavak 3. zamjenjuje se sljedećim:

                                       „3.   Zahtjev za prethodno odobrenje kako je naveden u članku 6 stavku 3 Delegirane uredbe (EU) 2021/923 mora sadržavati godišnje interno ili vanjsko izvješće o procjeni revizije u odnosu na postupak utvrđivanja identiteta odgovarajućih zaposlenika i ishod tog postupka u pogledu svakog zaposlenika za kojeg se zahtijeva prethodno odobrenje iz članka 6. stavka 3. Delegirane uredbe (EU) 2021/923.”;

                        4.

                        članak 4. mijenja se kako slijedi:

                                    (a)

                                    naslov se zamjenjuje sljedećim:
                                    „Dokumentacija potrebna radi dokazivanja da zaposlenik ili kategorija zaposlenika isključivo obavljaju profesionalne aktivnosti i imaju ovlasti u poslovnoj jedinici koja nije značajna poslovna jedinica”;

                                    (b)

                                    u stavku 1. uvodni tekst zamjenjuje se sljedećim:

                                       „1.   Kada se podnosi zahtjev za prethodno odobrenje u skladu s člankom 6. stavkom 3. Delegirane uredbe (EU) 2021/923, nadzirane kreditne institucije moraju ESB-u dostaviti sljedeću dokumentaciju radi dokazivanja da zaposlenik, ili kategorija zaposlenika kojoj zaposlenik pripada, isključivo obavljaju profesionalne aktivnosti i imaju ovlasti u poslovnoj jedinici koja nije značajna poslovna jedinica kao što je navedeno u članku 6. stavku 2. točki (a) Delegirane uredbe (EU) 2021/923:”;

                                    (c)

                                    u stavku 1. umeće se sljedeća točka (da):

                                                „(da)

                                                izjavu kojom se obrazlaže zašto se smatra da poslovna jedinica ne nema značajan utjecaj na interni kapital nadzirane kreditne institucije;”;

                                    (d)

                                    točka (e) stavka 1 zamjenjuje se sljedećim:

                                                „(e)

                                                izjavu kojom se objašnjava radi čega je nadzirana kreditna institucija dodijelila zaposleniku ili kategoriji zaposlenika kojoj zaposlenik pripada, primitke koji ispunjavaju kriterije utvrđene u članku 6. stavku 1. Delegirane uredbe (EU) 2021/923 iako zaposlenik ili kategorija zaposlenika kojoj zaposlenik pripada, obavlja profesionalne aktivnosti u poslovnoj jedinici koja nije značajna poslovna jedinica;”;

                                    (e)

                                    točka (f) stavka 1 zamjenjuje se sljedećim:

                                                „(f)

                                                obrazloženu izjavu kojom se objašnjava radi čega zaposlenik ili kategorija zaposlenika kojoj zaposlenik pripada, ne ispunjavaju kvalitativne kriterije utvrđene u točkama (a) i (b) članka 92. stavka 3. Direktive 2013/36/EU i u članku 5. Delegirane uredbe (EU) 2021/923;”;

                                    (f)

                                    u stavku 1. dodaje se sljedeća točka (g):

                                                „(g)

                                                iscrpnu i sveobuhvatnu izjavu kojom se objašnjava zašto poslovna jedinica nije temeljna linija poslovanja kako je definirana u točki (36) članka 2. stavka 1. Direktive 2014/59/EU Europskog parlamenta i Vijeća (*2) ili kako je definirana u svakom delegiranom aktu koji Komisija ima ovlast donijeti u skladu s člankom 2. stavkom 2. te Direktive.

                                       (*2)  Direktiva 2014/59/EU Europskog parlamenta i Vijeća od 15. svibnja 2014. o uspostavi okvira za oporavak i sanaciju kreditnih institucija i investicijskih društava te o izmjeni Direktive Vijeća 82/891/EEZ i direktiva 2001/24/EZ, 2002/47/EZ, 2004/25/EZ, 2005/56/EZ, 2007/36/EZ, 2011/35/EU, 2012/30/EU i 2013/36/EU te uredbi (EU) br. 1093/2010 i (EU) br. 648/2012 Europskog parlamenta i Vijeća (SL L 173, 12.6.2014., str. 190.).”;"

                        5.

                        članak 5. mijenja se kako slijedi:

                                    (a)

                                    naslov se zamjenjuje sljedećim:
                                    „Dokumentacija potrebna radi dokazivanja da profesionalne aktivnosti zaposlenika ili kategorije zaposlenika nemaju značajan utjecaj na profil rizičnosti značajne poslovne jedinice”;

                                    (b)

                                    u stavku 1. uvodni tekst zamjenjuje se sljedećim:

                                       „1.   Kada se zahtijeva prethodno odobrenje kako je navedeno u članku 6. stavku 3. Delegirane uredbe (EU) 2021/923, nadzirane kreditne institucije moraju ESB-u dostaviti sljedeću dokumentaciju radi dokazivanja da profesionalne aktivnosti zaposlenika ili kategorije zaposlenika nemaju značajni utjecaj na profil rizičnosti značajne poslovne jedinice kao što je navedeno u članku 6. stavku 2. točki (b) Delegirane uredbe (EU) 2021/923:”;

                                    (c)

                                    točka (c) stavka 1. zamjenjuje se sljedećim:

                                                „(c)

                                                iscrpan opis kriterija utvrđenih u članku 3. Delegirane uredbe (EU) 2021/923 na temelju kojih se ocjenjuje da profesionalne aktivnosti odgovarajućeg zaposlenika ili kategorije zaposlenika kojoj zaposlenik pripada, nemaju značajan utjecaj na profil rizičnosti značajne poslovne jedinice, kojim se određuje na koji način su ti kriteriji primijenjeni i na koji način su uzeti u obzir svi odgovarajući pokazatelji rizika i uspješnosti koji se upotrebljavaju za potrebe internog mjerenja rizika;”;

                                    (d)

                                    točka (d) stavka 1. zamjenjuje se sljedećim:

                                                „(d)

                                                izjavu kojom se objašnjava radi čega je nadzirana kreditna institucija zaposleniku ili kategoriji zaposlenika kojoj zaposlenik pripada, dodijelila primitak koji ispunjava kriterije utvrđene u članku 6. stavku 1. Delegirane uredbe (EU) 2021/923, iako zaposlenik nema nikakav značajan utjecaj na profil rizičnosti značajne poslovne jedinice;”;

                                    (e)

                                    točka (e) stavka 1. zamjenjuje se sljedećim:

                                                „(e)

                                                obrazloženu izjavu kojom se objašnjava radi čega zaposlenik ili kategorija zaposlenika kojoj zaposlenik pripada, ne ispunjavaju kvalitativne kriterije utvrđene u točkama (a) i (b) članka 92. stavka 3. Direktive 2013/36/EU i u članku 5. Delegirane uredbe (EU) 2021/923.”;

                        6.

                        članak 6. mijenja se kako slijedi:

                                    (a)

                                    u stavku 1. uvodni tekst zamjenjuje se sljedećim:

                                       „1.   Kada se zahtijeva prethodno odobrenje kako je navedeno u članku 6. stavku 3. Delegirane uredbe (EU) 2021/923 u pogledu zaposlenika kojemu su dodijeljeni ukupni primici od 1 000 000 EUR ili više u ili za prethodnu financijsku godinu, nadzirane kreditne institucije moraju dostaviti sljedeću dokumentaciju ESB-u kako bi potkrijepili iznimne okolnosti navedene u članku 6. stavku 4. Delegirane uredbe (EU) 2021/923:”;

                                    (b)

                                    točka (b) stavka 1 zamjenjuje se sljedećim:

                                                „(b)

                                                iscrpan opis svih iznimnih okolnosti povezanih s određenim zaposlenikom kojim se pojašnjava radi čega nadzirana kreditna institucija namjerava dodijeliti zaposleniku primitak od 1 000 000 EUR ili više, iako zaposlenik navodno nema značajan utjecaj na profil rizičnosti nadzirane kreditne institucije.”;

                        7.

                        članak 7. briše se;

                        8.

                        članak 8. zamjenjuje se sljedećim:

                           „Članak 8.
                           Razdoblje za dostavljanje zahtjeva za prethodno odobrenje
                           Zahtjevi za prethodno odobrenje kako je navedeno u članku 6. stavku 3. Delegirane uredbe (EU) 2021/923 dostavljaju se bez odgode, i najkasnije u roku od šest mjeseci od kraja prethodne financijske godine.”;

                        9.

                        članak 9. mijenja se kako slijedi:

                                    (a)

                                    u stavku 1. uvodni tekst zamjenjuje se sljedećim:

                                       „1.   Na temelju podataka sadržanih u zahtjevu za prethodno odobrenje kako je navedeno u članku 3. stavku 3. Delegirane uredbe (EU) 2021/923, ESB ocjenjuje:”;

                                    (b)

                                    točka (b) stavka 1 zamjenjuje se sljedećim:

                                                „(b)

                                                osnovu na temelju koje je nadzirana kreditna institucija utvrdila da dotični zaposlenik ili dotična kategorija zaposlenika kojoj zaposlenik pripada, ispunjavaju kriterije utvrđene u članku 6. stavku 2. Delegirane uredbe (EU) 2021/923;”;

                                    (c)

                                    točke i. i ii. stavka 1. točke (c) zamjenjuju se sljedećim:

                                                „(i)

                                                je li nadzirana kreditna institucija uzela na odgovarajući način u obzir uvjet iz članka 6. stavka 2. točke (a) Delegirane uredbe (EU) 2021/923 ili iz članka 6. stavka 2. točke (b) Delegirane uredbe (EU) 2021/923, ovisno o slučaju; i

                                                (ii)

                                                je li nadzirana kreditna institucija dokazala da odnosni zaposlenik ili kategorija zaposlenika kojoj zaposlenik pripada, za kojeg je podnesen zahtjev za prethodno odobrenje iz članka 6. stavka 3. Delegirane uredbe (EU) 2021/923, nema utjecaj na profil rizičnosti nadzirane kreditne institucije koji je usporediv s utjecajem onih kategorija zaposlenika utvrđenih u točkama (a), (b) ili (c) članka 92. stavka 3. Direktive 2013/36/EU;”;

                                    (d)

                                    točka (d) stavka 1. zamjenjuje se sljedećim:

                                                „(d)

                                                mogu li se primijeniti iznimne okolnosti u odnosu na zahtjeve za prethodno odobrenje za zaposlenike kojima su dodijeljeni ukupni primici od 1 000 000 EUR ili više. U takvim slučajevima ESB će izvijestiti Europsko nadozrno tijelo za bnakarstvo o ishodima početne procjene prije donošenja odluke.”;

                                    (e)

                                    stavak 2. zamjenjuje se sljedećim:

                                       „2.   ESB će izdati odluku u roku od tri mjeseca od primitka cjelokupne dokumentacije.”;

                                    (f)

                                    stavak 3. briše se;

                        10.

                        u članku 10. stavak 1. zamjenjuje se sljedećim:

                           „1.   Prethodno odobrenje koje je dodijelio ESB, kako je navedeno u članku 6. stavku 3. Delegirane uredbe (EU) 2021/923 ograničeno je na rad zaposlenika tijekom financijske godine nakon godine u kojoj je nadzorna odluka ESB-a koja sadrži odobrenje dostavljena nadziranoj kreditnoj instituciji.”.

            Članak 2.
            Prijelazne odredbe

               1.   Obavijesti dostavljene u skladu s člankom 4. stavkom 4. Delegirane uredbe (EU) br. 604/2014 i zahtjevi za prethodno odobrenje dostavljeni u skladu s člankom 4. stavkom 5. te Delegirane uredbe, koji su dostavljeni prije 14. lipnja 2021., nastavljaju biti predmetom postupaka i zahtjeva navedenih u Odluci (EU) 2015/2218 jer se primjenjuju prije datuma na koji ova Odluka stupa na snagu.

               2.   Zahtjevi za prethodno odobrenje dostavljeni u skladu s člankom 6. stavkom 3. Delegirane uredbe (EU) 2021/923, koji su dostavljeni prije stupanja na snagu ove Odluke, predmetom su postupaka i zahtjeva navedenih u Odluci (EU) 2015/2218 (ESB/2015/38) jer se primjenjuju prije datuma na koji ov Odluka stupa na snagu.

            Članak 3.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Frankfurtu na Majni 18. veljače 2022.

                  Predsjednica ESB-a

               Christine LAGARDE

            (1)  SL L 287, 29.10.2013., str. 63.

            (2)  Delegirana uredba Komisije (EU) br. 604/2014 od 4. ožujka 2014. o dopuni Direktive 2013/36/EU Europskog parlamenta i Vijeća u vezi s regulatornim tehničkim standardima u odnosu na kvalitativne i odgovarajuće kvantitativne kriterije za utvrđivanje kategorija zaposlenika čije profesionalne aktivnosti imaju značajan utjecaj na profil rizičnosti institucije (SL L 167, 6.6.2014., str. 30.).

            (3)  Odluka (EU) 2015/2218 Europske središnje banke od 20. studenoga 2015. o postupku otklanjanja pretpostavke o značajnom utjecaju zaposlenika na profil rizičnosti nadzirane kreditne institucije (ESB/2015/38) (SL L 314, 1.12.2015., str. 66.).

            (4)  Direktiva 2013/36/EU Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.).

            (5)  Delegirana uredba Komisije (EU) 2021/923 od 25. ožujka 2021. o dopuni Direktive 2013/36/EU Europskog parlamenta i Vijeća u vezi s regulatornim tehničkim standardima kojima se utvrđuju kriteriji za definiranje upravljačkih odgovornosti i kontrolnih funkcija, značajnih poslovnih jedinica i značajnog utjecaja na profil rizičnosti značajnih poslovnih jedinica te kojima se utvrđuju kriteriji za utvrđivanje zaposlenika ili kategorija zaposlenika čije profesionalne aktivnosti imaju utjecaj na profil rizičnosti institucije koji je usporediv s utjecajem zaposlenika ili kategorija zaposlenika iz članka 92. stavka 3. te Direktive (SL L 203, 9.6.2021., str. 1.).


title: Odluka Vijeća (ZVSP) 2022/376 od 3. ožujka 2022. o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini

text:
                  4.3.2022

                  HR

                  Službeni list Europske unije

                  L 70/7

         ODLUKA VIJEĆA (ZVSP) 2022/376
         od 3. ožujka 2022.
         o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 5. ožujka 2014. donijelo Odluku 2014/119/ZVSP (1).

                     (2)

                     Na temelju preispitivanja Odluke 2014/119/ZVSP primjenu mjera ograničavanja usmjerenih protiv određenih osoba, subjekata i tijela trebalo bi produljiti do 6. ožujka 2023. u pogledu triju osoba odnosno do 6. rujna 2022. u pogledu četiriju osoba. Nadalje, trebalo bi ažurirati informacije iz Priloga Odluci 2014/119/ZVSP u pogledu prava na obranu i prava na djelotvornu sudsku zaštitu, uključujući temeljno pravo da zakonom prethodno ustanovljen neovisan i nepristran sud pravično, javno i u razumnom roku ispita slučaj. Osim toga, trebalo bi izbrisati unos za jednu osobu, protiv koje je primjena mjera ograničavanja istekla 6. rujna 2021., kao i informacije o njezinu pravu na obranu i pravu na djelotvornu sudsku zaštitu.

                     (3)

                     Odluku 2014/119/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2014/119/ZVSP mijenja se kako slijedi:

                        1.

                        u članku 5. drugi stavak zamjenjuje se sljedećim:
                        „Ova Odluka primjenjuje se do 6. ožujka 2023. U pogledu unosa 1., 3., 7. i 9. iz Priloga, mjere iz članka 1. primjenjuju se do 6. rujna 2022.”;

                        2.

                        Prilog se mijenja kako je navedeno u Prilogu ovoj Odluci.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 3. ožujka 2022.

                  Za Vijeće

                  Predsjednik

               G. DARMANIN

            (1)  Odluka Vijeća 2014/119/ZVSP od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL L 66, 6.3.2014., str. 26.).

            PRILOG
            Prilog Odluci 2014/119/ZVSP mijenja se kako slijedi:

                        1.

                        u odjeljku A. („Popis osoba, subjekata i tijela iz članka 1.”) unos za sljedeću osobu briše se:

                                    17.

                                    Oleksandr Viktorovych Klymenko (Олександр Вiкторович Клименко);

                        2.

                        odjeljak B. („Pravo na obranu i pravo na djelotvornu sudsku zaštitu”) zamjenjuje se sljedećim:
                        „B.   Pravo na obranu i pravo na djelotvornu sudsku zaštitu

                           Pravo na obranu i pravo na djelotvornu sudsku zaštitu na temelju Zakonika o kaznenom postupku Ukrajine

                        Člankom 42. Zakonika o kaznenom postupku Ukrajine („Zakonik o kaznenom postupku”) predviđa se da svaka osoba koja je osumnjičena ili optužena u kaznenom postupku uživa pravo na obranu i pravo na djelotvornu sudsku zaštitu. To uključuje: pravo da bude obaviještena o tome za koje je kazneno djelo osumnjičena ili optužena; pravo da bude precizno i brzo obaviještena o svojim pravima na temelju Zakonika o kaznenom postupku; pravo na branitelja nakon što ga prvi put zatraži; pravo da podnese prijedloge za postupovne radnje; i pravo da ospori odluke, radnje i propuste istražitelja, javnog tužitelja i suca istrage.
                        Člankom 303. Zakonika o kaznenom postupku razlikuju se odluke i propusti koji se mogu pobijati tijekom postupka prije suđenja (prvi stavak) te odluke, radnje i propusti koji se mogu razmatrati na sudu tijekom pripremnog postupka (drugi stavak). Člankom 306. Zakonika o kaznenom postupku predviđa se da pritužbe na odluke, radnje ili propuste istražitelja ili javnog tužitelja mora razmotriti sudac istrage lokalnog suda u prisutnosti podnositelja pritužbe ili njegova branitelja ili pravnog zastupnika. Člankom 308. Zakonika o kaznenom postupku predviđa se da se pritužbe u pogledu propusta istražitelja ili javnog tužitelja da poštuju razuman rok tijekom istrage prije suđenja mogu podnijeti višem javnom tužitelju i da se moraju razmotriti u roku od tri dana od njihova podnošenja. Osim toga, u članku 309. Zakonika o kaznenom postupku navode se odluke sudaca istrage protiv kojih je moguće podnijeti žalbu te se navodi da druge odluke mogu biti predmetom sudskog preispitivanja tijekom pripremnog postupka pred sudom. Štoviše, određene postupovne istražne mjere moguće su samo podložno odluci suca istrage ili suda (npr. zapljena imovine na temelju članaka od 167. do 175. i mjere pritvaranja na temelju članaka od 176. do 178. Zakonika o kaznenom postupku).

                           Primjena prava na obranu i prava na djelotvornu sudsku zaštitu svake osobe uvrštene na popis

                        1.   Viktor Fedorovych Yanukovych

                        Kazneni postupak koji se odnosi na zloupotrebu javnih sredstava ili imovine još je u tijeku.
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Yanukovycha, uključujući temeljno pravo da neovisan i nepristran sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano odlukom Vrhovnog antikorupcijskog suda Ukrajine od 10. kolovoza 2020. u kaznenom postupku br. 42016000000000785, u kojoj je Sud razmotrio prijedlog Nacionalnog antikorupcijskog ureda Ukrajine i izdao odobrenje za uhićenje g. Yanukovycha. U presudi suda, sudac istrage potvrdio je kako postoji osnovana sumnja da je g. Yanukovych sudjelovao u kaznenom djelu koje se odnosi na zloupotrebu te je potvrdio status g. Yanukovycha kao osumnjičenika u kaznenom postupku.
                        Vrhovni antikorupcijski sud je također utvrdio da g. Yanukovych boravi izvan Ukrajine od 2014. Sud je zaključio da ima dovoljno razloga vjerovati da se g. Yanukovych skrivao od tijela nadležnih za istragu prije suđenja.
                        Osim toga, 15. rujna 2021. Vrhovni antikorupcijski sud Ukrajine udovoljio je zahtjevu Nacionalnog antikorupcijskog ureda Ukrajine i izdao odobrenje za istražni zatvor za g. Yanukovycha. Tom je odlukom sudac istrage potvrdio zaključke Vrhovnog antikorupcijskog suda Ukrajine od 10. kolovoza 2020.
                        U kaznenom postupku br. 42015000000002833 Vrhovni antikorupcijski sud Ukrajine odobrio je u presudi od 25. kolovoza 2021. provedbu posebne istrage prije suđenja u vezi s g. Yanukovychem. U toj presudi sudac istrage potvrdio je status g. Yanukovycha kao osumnjičenika i zaključio da na temelju dokaza postoji osnovana sumnja da je g. Yanukovych počinio kaznena djela za koja je osumnjičen. Sudac je također zaključio da postoji osnovana sumnja da g. Yanukovych namjerno izbjegava istragu i sud kako bi izbjegao kaznenu odgovornost. Nadalje, Vrhovni antikorupcijski sud Ukrajine u svojoj je presudi od 7. listopada 2021. g. Yanukovychu odredio istražni zatvor. Sud je presudom potvrdio status g. Yanukovycha kao osumnjičenika, kao i osnovane razloge za sumnju da je g. Yanukovych počinio kaznena djela. Sudac je istaknuo i da postoji rizik od skrivanja g. Yanukovycha od istrage i suda kako bi se izbjegla kaznena odgovornost.
                        Vijeće raspolaže informacijama da je 29. prosinca 2021. javni tužitelj smatrao da su dokazi prikupljeni tijekom istrage prije suđenja bili dovoljni za sastavljanje optužnice te da su g. Yanukovych i njegovi odvjetnici bili obaviješteni o dovršetku istrage prije suđenja. Obrani je odobren pristup materijalima prikupljenima tijekom istrage prije suđenja radi upoznavanja s njima, u skladu s odredbama Zakonika o kaznenom postupku Ukrajine.
                        U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Yanukovych izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su okolnosti opisane u odluci Vrhovnog antikorupcijskog suda koje se pripisuju g. Yanukovychu znatno doprinijele trajanju istrage.
                        2.   Vitalii Yuriyovych Zakharchenko

                        Kazneni postupak koji se odnosi na zloupotrebu javnih sredstava ili imovine još je u tijeku.
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Zakharchenka, uključujući temeljno pravo da neovisan i nepristran sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano odlukama suca istrage od 19. travnja 2021. kojima se određuje istražni zatvor za g. Zakharchenka, kao i presudom Suda Pečerskog okruga u Kijevu od 10. kolovoza 2021. kojom je izdano odobrenje za provedbu posebne istrage prije suđenja u kaznenom postupku br. 42016000000002929. Te odluke sudaca istrage potvrđuju status g. Zakharchenka kao osumnjičenika i naglašavaju da se osumnjičenik skriva od istrage kako bi izbjegao kaznenu odgovornost.
                        Osim toga, Vijeće raspolaže informacijama da su ukrajinske vlasti poduzele mjere traganja za g. Zakharchenkom. Istražno tijelo 12. veljače 2020. odlučilo je uvrstiti g. Zakharchenka na međunarodni popis traženih osoba te je proslijedilo zahtjev Odjelu za međunarodnu policijsku suradnju ukrajinske nacionalne policije za unos u Interpolovu bazu podataka. Osim toga, Ukrajina je 11. svibnja 2021. Ruskoj Federaciji poslala zahtjev za međunarodnu pravnu pomoć kako bi utvrdila gdje se nalazi g. Zakharchenko, koji je Rusija odbila 31. kolovoza 2021.
                        U okolnostima u kojima obrana ne ostvaruje prava na obranu i pravo na djelotvornu sudsku zaštitu ne može se utvrditi povreda tih prava.
                        U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Zakharchenko izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su opisane okolnosti koje se pripisuju g. Zakharchenku znatno doprinijele trajanju istrage.
                        3.   Viktor Pavlovych Pshonka

                        Kazneni postupak koji se odnosi na zloupotrebu javnih sredstava ili imovine još je u tijeku.
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. V. Pshonke, uključujući temeljno pravo da neovisan i nepristran sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano odlukom Vrhovnog antikorupcijskog suda Ukrajine od 2. listopada 2020., kojom je odbijena žalba odvjetnikâ g. V. Pshonke u kojoj se traži poništenje obavijesti o postojanju sumnje od 22. prosinca 2014. Sud je zaključio da je obavijest o postojanju sumnje dostavljena u skladu sa Zakonikom o kaznenom postupku Ukrajine i potvrdio status g. V. Pshonke kao osumnjičenika u kaznenom postupku. Osim toga, Vrhovni antikorupcijski sud Ukrajine 7. svibnja 2020. i 9. studenoga 2020. odbio je zahtjev za pokretanje postupka koji je podnesen na temelju pritužbe odvjetnikâ u pogledu nedjelovanja Nacionalnog antikorupcijskog ureda Ukrajine u kaznenom postupku. Žalbeno vijeće Vrhovnog antikorupcijskog suda potvrdilo je te odluke 1. lipnja 2020. odnosno 26. studenoga 2020.
                        Nadalje, Vrhovni antikorupcijski sud Ukrajine odbio je 16. veljače 2021. žalbu odvjetnikâ u kojoj se traži poništenje odluke Nacionalnog antikorupcijskog ureda Ukrajine o obustavi istrage prije suđenja od 14. siječnja 2021. U toj je odluci Sud potvrdio status g. V. Pshonke kao osumnjičenika. Osim toga, Vrhovni antikorupcijski sud Ukrajine 11. ožujka 2021. odbio je pritužbu odvjetnikâ g. V. Pshonke u pogledu nedjelovanja javnog tužitelja.
                        Vijeće raspolaže informacijama da su ukrajinske vlasti poduzele mjere traganja za g. V. Pshonkom. Zahtjev za međunarodnu pravnu pomoć poslan je 24. srpnja 2020. nadležnim tijelima Ruske Federacije kako bi se utvrdilo gdje se g. Pshonka nalazi i kako bi ga se ispitalo. Rusija je odbila taj zahtjev. Prethodno su ruska nadležna tijela odbila zahtjeve za međunarodnu pravnu pomoć koji su im poslani 2016. i 2018.
                        U skladu sa sudskom praksom Europskog suda za ljudska prava Vijeće smatra da razdoblja tijekom kojih g. V. Pshonka izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su okolnosti opisane u odluci Vrhovnog antikorupcijskog suda koje se pripisuju g. V. Pshonki, kao i ranije neizvršenje zahtjevâ za međunarodnu pravnu pomoć znatno doprinijeli trajanju istrage.
                        6.   Viktor Ivanovych Ratushniak

                        Kazneni postupak koji se odnosi na zloupotrebu javnih sredstava ili imovine još je u tijeku.
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Ratushniaka, uključujući temeljno pravo da neovisan i nepristran sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano odlukama suca istrage od 19. travnja 2021. o određivanju istražnog zatvora g. Ratushniaku odnosno presudom Suda Pečerskog okruga u Kijevu od 10. kolovoza 2021. kojom je izdano odobrenje za provođenje posebne istrage prije suđenja u kaznenom postupku br. 42016000000002929. Tim se odlukama sudaca istrage potvrđuje status g. Ratushniaka kao osumnjičenika i ističe da se osumnjičenik skriva od istrage kako bi izbjegao kaznenu odgovornost.
                        Vijeće raspolaže informacijama da su ukrajinske vlasti poduzele mjere traganja za g. Ratushniakom. Istražno tijelo 12. veljače 2020. odlučilo je uvrstiti g. Ratushniaka na međunarodni popis traženih osoba te je Odjelu za međunarodnu policijsku suradnju ukrajinske nacionalne policije proslijedilo zahtjev za unos u Interpolovu bazu podataka. Osim toga, Ukrajina je 11. svibnja 2021. Ruskoj Federaciji poslala zahtjev za međunarodnu pravnu pomoć kako bi utvrdila gdje se nalazi g. Ratushniak, a koji je Rusija odbila 31. kolovoza 2021.
                        U okolnostima u kojima obrana ne ostvaruje prava na obranu i pravo na djelotvornu sudsku zaštitu ne može se utvrditi povreda tih prava.
                        U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Ratushniak izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su opisane okolnosti koje se pripisuju g. Ratushniaku znatno doprinijele trajanju istrage.
                        7.   Oleksandr Viktorovych Yanukovych

                        Kazneni postupak koji se odnosi na zloupotrebu javnih sredstava ili imovine još je u tijeku.
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. O. Yanukovycha, uključujući temeljno pravo da neovisan i nepristran sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano odlukama Vrhovnog antikorupcijskog suda Ukrajine. U kaznenom postupku br. 42015000000002833 Vrhovni antikorupcijski sud Ukrajine odobrio je u presudi od 25. kolovoza 2021. provedbu posebne istrage prije suđenja u vezi s g. O. Yanukovychem. U toj je presudi sudac istrage potvrdio status g. O. Yanukovycha kao osumnjičenika i zaključio da na temelju dokaza postoji osnovana sumnja da je g. O. Yanukovych počinio kaznena djela za koja je osumnjičen. Sudac je također zaključio da postoji osnovana sumnja da g. O. Yanukovych namjerno izbjegava istragu i sud kako bi izbjegao kaznenu odgovornost.
                        Nadalje, Vrhovni antikorupcijski sud Ukrajine u svojoj je presudi od 13. listopada 2021. g. O. Yanukovychu odredio istražni zatvor. Sud je presudom potvrdio status g. O. Yanukovycha kao osumnjičenika, kao i osnovane razloge za sumnju da je g. O. Yanukovych počinio kaznena djela. Sudac je istaknuo i da postoji rizik od skrivanja od istrage i suda kako bi se izbjegla kaznena odgovornost.
                        Vijeće raspolaže informacijama da je 29. prosinca 2021. javni tužitelj smatrao da su dokazi prikupljeni tijekom istrage prije suđenja bili dovoljni za sastavljanje optužnice te da su g. O. Yanukovych i njegovi odvjetnici bili obaviješteni o dovršetku istrage prije suđenja. Obrani je odobren pristup materijalima prikupljenima tijekom istrage prije suđenja u svrhu upoznavanja s njima, u skladu s odredbama Zakonika o kaznenom postupku Ukrajine.
                        Vijeće raspolaže informacijama da su ukrajinske vlasti poduzele mjere traganja za g. O. Yanukovychem, koji boravi u Ruskoj Federaciji i izbjegava istragu.
                        U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Yanukovych izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su opisane okolnosti koje se pripisuju g. O. Yanukovychu znatno doprinijele trajanju istrage.
                        9.   Artem Viktorovych Pshonka

                        Kazneni postupak koji se odnosi na zloupotrebu javnih sredstava ili imovine još je u tijeku.
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. A. Pshonke, uključujući temeljno pravo da neovisan i nepristran sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano odlukom Vrhovnog antikorupcijskog suda Ukrajine od 8. srpnja 2020., kojom je odbijena žalba odvjetnikâ g. A. Pshonke u kojoj se traži poništenje odluke javnog tužitelja od 30. travnja 2015. o obustavi istrage prije suđenja. Sud je također zaključio da je obavijest o postojanju sumnje dostavljena u skladu sa Zakonikom o kaznenom postupku Ukrajine i potvrdio status g. A. Pshonke kao osumnjičenika u kaznenom postupku.
                        Nadalje, Vrhovni antikorupcijski sud Ukrajine odbio je 10. veljače 2021. žalbu odvjetnikâ u kojoj se traži poništenje odluke Nacionalnog antikorupcijskog ureda Ukrajine o obustavi istrage prije suđenja od 14. siječnja 2021. U toj je odluci Sud potvrdio status g. A. Pshonke kao osumnjičenika. Osim toga, Vrhovni antikorupcijski sud Ukrajine 11. ožujka 2021. odbio je pritužbu odvjetnikâ g. A. Pshonke u pogledu nedjelovanja javnog tužitelja.
                        Vijeće raspolaže informacijama da su ukrajinske vlasti poduzele mjere traganja za g. A. Pshonkom. Zahtjev za međunarodnu pravnu pomoć poslan je 24. srpnja 2020. nadležnim tijelima Ruske Federacije kako bi se utvrdilo gdje se osumnjičenik nalazi i kako bi ga se ispitalo. Rusija je odbila taj zahtjev. Prethodno su ruska nadležna tijela odbila zahtjev za međunarodnu pravnu pomoć koji im je poslan 2018.
                        U skladu sa sudskom praksom Europskog suda za ljudska prava Vijeće smatra da razdoblja tijekom kojih g. A. Pshonka izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su okolnosti opisane u odluci Vrhovnog antikorupcijskog suda koje se pripisuju g. A. Pshonki kao i ranije neizvršenje zahtjeva za međunarodnu pravnu pomoć znatno doprinijeli trajanju istrage.
                        12.   Serhiy Vitalyovych Kurchenko

                        Kazneni postupak koji se odnosi na zloupotrebu javnih sredstava ili imovine još je u tijeku.
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Kurchenka, uključujući temeljno pravo da neovisan i nepristran sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano činjenicom da je obrana obaviještena o dovršetku istrage prije suđenja u kaznenom postupku br. 42016000000003393 28. ožujka 2019. i da joj je osiguran pristup materijalima u svrhu upoznavanja s njima. Vijeće raspolaže informacijama da je u tijeku upoznavanje obrane s materijalima. Nacionalni antikorupcijski ured Ukrajine 11. listopada 2021. dodatno je obavijestio branitelje g. Kurchenka o dovršetku istrage prije suđenja i pružanju pristupa materijalima prikupljenima tijekom istrage prije suđenja u svrhu upoznavanja s njima. Vijeće je primilo informacije da je Nacionalni antikorupcijski ured Ukrajine podnio zahtjev za određivanje roka za pregled materijala od strane obrane kako bi se riješilo pitanje kašnjenja obrane u pregledu materijala prikupljenih tijekom istrage prije suđenja.
                        U vezi s kaznenim postupkom br. 12014160020000076 Žalbeni sud u Odesi u svojoj je odluci od 18. rujna 2020. prihvatio žalbu javnog tužitelja i g. Kurchenku odredio preventivnu mjeru istražnog zatvora. Sud je također naveo da je g. Kurchenko 2014. napustio Ukrajinu i da se njegova lokacija ne može utvrditi. Sud je zaključio da se g. Kurchenko skriva od tijela nadležnih za istragu prije suđenja kako bi izbjegao kaznenu odgovornost. Sud Kijevskog okruga u gradu Odesi 20. prosinca 2021. odobrio je provođenje posebne istrage prije suđenja u odsutnosti. Nadalje, Sud Kijevskog okruga u gradu Odesi 20. listopada 2021. odbio je žalbu odvjetnikâ u kojoj se traži poništenje odluke javnog tužitelja o obustavi istrage prije suđenja od 27. srpnja 2021.
                        Vijeće raspolaže informacijama da su ukrajinske vlasti poduzele mjere traganja za g. Kurchenkom. Glavni odjel nacionalne policije u oblasti Odese 13. svibnja 2021. proslijedio je zahtjev Ukrajinskom uredu Interpola i Europola za objavu crvene tjeralice o g. Kurchenku, koja se razmatra. Vijeće je obaviješteno o tome da su ukrajinske vlasti 29. travnja 2020. poslale zahtjev za međunarodnu pravnu pomoć Ruskoj Federaciji, koji je 28. srpnja 2020. vraćen neizvršen.
                        U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Kurchenko izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su okolnosti opisane u odluci Žalbenog suda u Odesi koje se pripisuju g. Kurchenku, kao i neizvršenje zahtjeva za međunarodnu pravnu pomoć znatno doprinijeli trajanju istrage.”.


title: Odluka Vijeća (EU) 2022/387 od 3. ožujka 2022. o stajalištu koje treba zauzeti u ime Europske unije u okviru Svjetskog foruma za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 155, 160, 161, 162 i 163, o prijedlogu novog pravilnika UN-a o gumama s čavlima, o prijedlogu novog globalnog tehničkog pravilnika UN-a o trajnosti ugrađenih baterija za električna vozila, o prijedlogu izmjena Konsolidirane rezolucije R.E.5, o prijedlogu ovlaštenja za izradu izmjene 4. Globalnog tehničkog pravilnika UN-a br. 3 te o prijedlogu ovlaštenja za izradu novog globalnog tehničkog pravilnika UN-a o emisijama čestica iz kočnica

text:
                  8.3.2022

                  HR

                  Službeni list Europske unije

                  L 78/38

         ODLUKA VIJEĆA (EU) 2022/387
         od 3. ožujka 2022.
         o stajalištu koje treba zauzeti u ime Europske unije u okviru Svjetskog foruma za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 155, 160, 161, 162 i 163, o prijedlogu novog pravilnika UN-a o gumama s čavlima, o prijedlogu novog globalnog tehničkog pravilnika UN-a o trajnosti ugrađenih baterija za električna vozila, o prijedlogu izmjena Konsolidirane rezolucije R.E.5, o prijedlogu ovlaštenja za izradu izmjene 4. Globalnog tehničkog pravilnika UN-a br. 3 te o prijedlogu ovlaštenja za izradu novog globalnog tehničkog pravilnika UN-a o emisijama čestica iz kočnica
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu (UNECE) o donošenju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”). Revidirani sporazum iz 1958. stupio je na snagu 24. ožujka 1998.

                     (2)

                     Unija je Odlukom Vijeća 2000/125/EZ (2) pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”). Usporedni sporazum stupio je na snagu 15. veljače 2000.

                     (3)

                     Uredbom (EU) 2018/858 Europskog parlamenta i Vijeća (3) utvrđene su administrativne odredbe i tehnički zahtjevi za homologaciju tipa i stavljanje na tržište svih novih vozila, sustava, sastavnih dijelova i zasebnih tehničkih jedinica. Tom su uredbom pravilnici doneseni na temelju Revidiranog sporazuma iz 1958. („pravilnici UN-a”) uključeni u sustav EU homologacije tipa kao zahtjevi za homologaciju tipa ili kao alternativa zakonodavstvu Unije.

                     (4)

                     Na temelju članka 1. Revidiranog sporazuma iz 1958. i članka 6. Usporednog sporazuma UNECE-ov Svjetski forum za usklađivanje pravilnika o vozilima („UNECE-ova radna skupina WP.29”) može donijeti prijedloge izmjena pravilnika UN-a, globalnih tehničkih pravilnika UN-a i rezolucija UN-a te prijedloge novih pravilnika UN-a, globalnih tehničkih pravilnika UN-a i rezolucija UN-a o homologaciji vozila. Uz to, u skladu s tim odredbama UNECE-ova radna skupina WP.29 može donijeti prijedloge za ovlaštenja za izradu izmjena globalnih tehničkih pravilnika UN-a ili za izradu novih globalnih tehničkih pravilnika UN-a i može donositi prijedloge za produljenje ovlaštenja za globalne tehničke pravilnike UN-a.

                     (5)

                     Na 186. sjednici Svjetskog foruma, koja će se održati od 8. do 11. ožujka 2022., UNECE-ova radna skupina WP.29 namjerava donijeti prijedloge izmjena pravilnika UN-a br. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 155, 160, 161, 162 i 163, prijedlog novog pravilnika UN-a o gumama s čavlima, prijedlog novog globalnog tehničkog pravilnika UN-a o trajnosti ugrađenih baterija za električna vozila te prijedlog izmjena Konsolidirane rezolucije R.E.5. Nadalje, UNECE-ova radna skupina WP.29 namjerava donijeti prijedlog ovlaštenja za izradu izmjene 4. Globalnog tehničkog pravilnika UN-a br. 3 o kočnim sustavima motocikala i prijedlog ovlaštenja za izradu novog globalnog tehničkog pravilnika UN-a o emisijama čestica iz kočnica.

                     (6)

                     Primjereno je utvrditi stajalište koje treba zauzeti u ime Unije u okviru UNECE-ove radne skupine WP.29 u vezi s donošenjem tih prijedloga jer će ti pravilnici UN-a biti obvezujući za Uniju i zajedno s globalnim tehničkim pravilnicima UN-a i rezolucijama UN-a moći presudno utjecati na sadržaj prava Unije u području homologacije tipa vozila.

                     (7)

                     S obzirom na iskustvo i tehnički napredak potrebno je izmijeniti, ispraviti ili dopuniti zahtjeve koji se odnose na određene elemente ili obilježja obuhvaćene pravilnicima UN-a br. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 155, 160, 161, 162 i 163.

                     (8)

                     Kako bi se omogućio tehnički napredak, poboljšala sigurnost vozila i smanjio utjecaj na okoliš, potrebno je donijeti novi pravilnik UN-a o gumama s čavlima i novi globalni tehnički pravilnik UN-a o trajnosti ugrađenih baterija za električna vozila.

                     (9)

                     Uz to je potrebno izmijeniti neke odredbe Rezolucije UN-a R.E.5 o zajedničkim specifikacijama kategorija izvora svjetlosti,

               DONIJELO JE OVU ODLUKU:

            Članak 1.
            Stajalište koje treba zauzeti u ime Europske unije na 186. sjednici UNECE-ova Svjetskog foruma za usklađivanje pravilnika o vozilima, koja će se održati od 8. do 11. ožujka 2022., jest glasovati za prijedloge navedene u Prilogu ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 3. ožujka 2022.

                  Za Vijeće

                  Predsjednik

               G. DARMANIN

            (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).

            (2)  Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

            (3)  Uredba (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (SL L 151, 14.6.2018., str. 1.).

            PRILOG

                        Pravilnik br.

                        Naslov točke dnevnog reda

                        Oznaka referentnog dokumenta (1)

                        0

                        Prijedlog dopune 1. nizu izmjena 04 Pravilnika UN-a br. 0 (IWVTA) ECE/TRANS/WP.29/1161, stavak 64., na temelju WP.29-185-10

                        ECE/TRANS/WP.29/2022/2

                        9

                        Prijedlog dopune 2. nizu izmjena 08 Pravilnika UN-a br. 9 (buka vozila na tri kotača) ECE/TRANS/WP.29/GRBP/72, stavak 3., na temelju ECE/TRANS/WP.29/GRBP/2021/23 kako je izmijenjen dokumentom GRBP-74-43

                        ECE/TRANS/WP.29/2022/3

                        10

                        Prijedlog dopune 2. nizu izmjena 06 Pravilnika UN-a br. 10 (elektromagnetska kompatibilnost) (ECE/TRANS/WP.29/GRE/85, stavak 35., na temelju ECE/TRANS/WP.29/GRE/2021/10 kako je izmijenjen dokumentom GRE-85-06)

                        ECE/TRANS/WP.29/2022/33

                        13

                        Prijedlog novog niza izmjena 12 Pravilnika UN-a br. 13 (kočni sustavi teških vozila) ECE/TRANS/WP.29/GRVA/11, stavak 91., na temelju ECE/TRANS/WP.29/GRVA/2021/25

                        ECE/TRANS/WP.29/2022/12

                        39

                        Prijedlog dopune 2. nizu izmjena 01 Pravilnika UN-a br. 39 (naprave za mjerenje brzine i prijeđene kilometraže) (ECE/TRANS/WP.29/GRSG/101, stavak 56., na temelju ECE/TRANS/WP.29/GRSG/2021/20/Rev. 1)

                        ECE/TRANS/WP.29/2022/21

                        46

                        Prijedlog niza izmjena 05 Pravilnika UN-a br. 46 (uređaji za neizravno gledanje) ECE/TRANS/WP.29/GRSG/101, stavak 41., na temelju ECE/TRANS/WP.29/GRSG/2021/18 kako je izmijenjen dokumentom GRSG-122-08

                        ECE/TRANS/WP.29/2022/52

                        51

                        Prijedlog dopune 7. nizu izmjena 03 Pravilnika UN-a br. 51 (buka vozila kategorija M i N) ECE/TRANS/WP.29/GRBP/72, stavak 5., na temelju ECE/TRANS/WP.29/GRBP/2021/22 i stavak 5. izvješća

                        ECE/TRANS/WP.29/2022/4

                        53

                        Prijedlog dopune 22. nizu izmjena 01 Pravilnika UN-a br. 53 (ugradnja uređaja za osvjetljavanje i svjetlosnu signalizaciju za vozila kategorije L3) (ECE/TRANS/WP.29/GRE/85, stavak 37., na temelju ECE/TRANS/WP.29/GRE/2021/23 kako je izmijenjen dokumentom GRE-85-27)

                        ECE/TRANS/WP.29/2022/34

                        53

                        Prijedlog dopune 5. nizu izmjena 02 Pravilnika UN-a br. 53 (ugradnja uređaja za osvjetljavanje i svjetlosnu signalizaciju za vozila kategorije L3) (ECE/TRANS/WP.29/GRE/85, stavak 37., na temelju ECE/TRANS/WP.29/GRE/2021/23 kako je izmijenjen dokumentom GRE-85-27)

                        ECE/TRANS/WP.29/2022/35

                        53

                        Prijedlog dopune 2. nizu izmjena 03 Pravilnika UN-a br. 53 (ugradnja uređaja za osvjetljavanje i svjetlosnu signalizaciju za vozila kategorije L3) (ECE/TRANS/WP.29/GRE/85, stavak 37., na temelju ECE/TRANS/WP.29/GRE/2021/23 kako je izmijenjen dokumentom GRE-85-27)

                        ECE/TRANS/WP.29/2022/36

                        55

                        Prijedlog ispravka 2. niza izmjena 01 Pravilnika UN-a br. 55 (mehaničke spojnice) (ECE/TRANS/WP.29/GRSG/101, stavak 58., na temelju ECE/TRANS/WP.29/GRSG/2021/21)

                        ECE/TRANS/WP.29/2022/39

                        55

                        Prijedlog ispravka 1. niza izmjena 02 Pravilnika UN-a br. 55 (mehaničke spojnice) (ECE/TRANS/WP.29/GRSG/101, stavak 58., na temelju ECE/TRANS/WP.29/GRSG/2021/21)

                        ECE/TRANS/WP.29/2022/40

                        63

                        Prijedlog dopune 5. nizu izmjena 02 Pravilnika UN-a br. 63 (emisije buke mopeda) (ECE/TRANS/WP.29/GRBP/72, stavak 10., na temelju ECE/TRANS/WP.29/GRBP/2021/24)

                        ECE/TRANS/WP.29/2022/5

                        78

                        Prijedlog dopune 1. nizu izmjena 05 Pravilnika UN-a br. 78 (kočni sustavi motocikala) ECE/TRANS/WP.29/GRVA/11, stavak 99., na temelju ECE/TRANS/WP.29/GRVA/2021/26 kako je izmijenjen dokumentom GRVA-11-22 (Prilog V. izvješću) i ECE/TRANS/WP.29/GRVA/2021/27

                        ECE/TRANS/WP.29/2022/13

                        78

                        Prijedlog dopune 2. nizu izmjena 04 Pravilnika UN-a br. 78 (kočni sustavi motocikala) ECE/TRANS/WP.29/GRVA/11, stavak 99., na temelju ECE/TRANS/WP.29/GRVA/2021/26 kako je izmijenjen dokumentom GRVA-11-22 (Prilog V. izvješću) i ECE/TRANS/WP.29/GRVA/2021/27

                        ECE/TRANS/WP.29/2022/48

                        78

                        Prijedlog dopune 4. nizu izmjena 03 Pravilnika UN-a br. 78 (kočni sustavi motocikala) ECE/TRANS/WP.29/GRVA/11, stavak 99., na temelju ECE/TRANS/WP.29/GRVA/2021/26 kako je izmijenjen dokumentom GRVA-11-22 (Prilog V. izvješću) i ECE/TRANS/WP.29/GRVA/2021/27

                        ECE/TRANS/WP.29/2022/49

                        79

                        Prijedlog dopune 4. nizu izmjena 02 Pravilnika UN-a br. 79 (uređaj za upravljanje) ECE/TRANS/WP.29/GRVA/11, stavak 72., na temelju ECE/TRANS/WP.29/GRVA/2021/8 kako je izmijenjen dokumentom GRVA-11-17 (Prilog III. izvješću)

                        ECE/TRANS/WP.29/2022/14

                        79

                        Prijedlog dopune 7. nizu izmjena 03 Pravilnika UN-a br. 79 (uređaj za upravljanje) ECE/TRANS/WP.29/GRVA/11, stavak 72., na temelju ECE/TRANS/WP.29/GRVA/2021/8 kako je izmijenjen dokumentom GRVA-11-17 (Prilog III. izvješću)

                        ECE/TRANS/WP.29/2022/15

                        79

                        Prijedlog dopune 2. nizu izmjena 04 Pravilnika UN-a br. 79 (uređaj za upravljanje) ECE/TRANS/WP.29/GRVA/11, stavak 72., na temelju ECE/TRANS/WP.29/GRVA/2021/8 kako je izmijenjen dokumentom GRVA-11-17 (Prilog III. izvješću)

                        ECE/TRANS/WP.29/2022/16

                        90

                        Prijedlog dopune 8. nizu izmjena 02 Pravilnika UN-a br. 90 (zamjenski dijelovi kočnog sustava) ECE/TRANS/WP.29/GRVA/11, stavak 101., na temelju ECE/TRANS/WP.29/GRVA/2021/28

                        ECE/TRANS/WP.29/2022/17

                        107

                        Prijedlog niza izmjena 10 Pravilnika UN-a br. 107 (vozila kategorija M2 i M3) ECE/TRANS/WP.29/GRSG/101, stavak 7., na temelju ECE/TRANS/WP.29/GRSG/2021/17 kako je izmijenjen dokumentom GRSG-122-05

                        ECE/TRANS/WP.29/2022/53

                        108

                        Prijedlog dopune 6. Pravilniku UN-a br. 108 (obnovljene gume za osobne automobile i njihove prikolice) ECE/TRANS/WP.29/GRBP/72, stavak 17., na temelju ECE/TRANS/WP.29/GRBP/2021/15 kako je izmijenjen Prilogom III. izvješću

                        ECE/TRANS/WP.29/2022/6

                        109

                        Prijedlog dopune 11. Pravilniku UN-a br. 109 (obnovljene gume za gospodarska vozila i njihove prikolice) ECE/TRANS/WP.29/GRBP/72, stavci 18. i 19., na temelju ECE/TRANS/WP.29/GRBP/2021/18 i ECE/TRANS/WP.29/GRBP/2021/16 kako je izmijenjen Prilogom IV. izvješću

                        ECE/TRANS/WP.29/2022/7

                        116

                        Prijedlog dopune 9. izvornoj verziji Pravilnika UN-a br. 116 (zaštita od krađe i alarmni sustavi) ECE/TRANS/WP.29/GRSG/101, stavak 71., na temelju ECE/TRANS/WP.29/GRSG/2021/27

                        ECE/TRANS/WP.29/2022/50

                        117

                        Prijedlog dopune 14. nizu izmjena 02 Pravilnika UN-a br. 117 (otpor kotrljanja guma, buka kotrljanja i prianjanje na mokroj podlozi) ECE/TRANS/WP.29/GRBP/72, stavak 21., na temelju ECE/TRANS/WP.29/GRBP/2021/17 kako je izmijenjen dokumentom GRBP-74-31-Rev. 1)

                        ECE/TRANS/WP.29/2022/8

                        121

                        Prijedlog dopune 4. nizu izmjena 01 Pravilnika UN-a br. 121 (označavanje ručnih komandi, kontrolnih lampica i indikatora) (ECE/TRANS/WP.29/GRSG/101, stavak 90., na temelju ECE/TRANS/WP.29/GRSG/2021/30)

                        ECE/TRANS/WP.29/2022/22

                        125

                        Prijedlog dopune 2. nizu izmjena 01 Pravilnika UN-a br. 125 (prednje vidno polje vozača) (ECE/TRANS/WP.29/GRSG/101, stavak 97., na temelju ECE/TRANS/WP.29/GRSG/2020/11)

                        ECE/TRANS/WP.29/2022/23

                        125

                        Prijedlog dopune 1. nizu izmjena 02 Pravilnika UN-a br. 125 (prednje vidno polje vozača) (ECE/TRANS/WP.29/GRSG/101, stavak 99., na temelju ECE/TRANS/WP.29/GRSG/2021/31)

                        ECE/TRANS/WP.29/2022/24

                        141

                        Prijedlog dopune 1. nizu izmjena 01 Pravilnika UN-a br. 141 (sustav za nadzor tlaka u gumama) ECE/TRANS/WP.29/GRBP/72, stavak 25., na temelju ECE/TRANS/WP.29/GRBP/2021/19 i ECE/TRANS/WP.29/GRBP/2021/20 kako je izmijenjen dokumentom GRBP-74-37

                        ECE/TRANS/WP.29/2022/9

                        142

                        Prijedlog dopune 1. nizu izmjena 01 Pravilnika UN-a br. 142 (ugradnja guma) ECE/TRANS/WP.29/GRBP/72, stavak 28., na temelju ECE/TRANS/WP.29/GRBP/2021/21

                        ECE/TRANS/WP.29/2022/10

                        148

                        Prijedlog dopune 4. izvornom nizu izmjena Pravilnika UN-a br. 148 (uređaji za svjetlosnu signalizaciju) (ECE/TRANS/WP.29/GRE/85, stavak 8., na temelju ECE/TRANS/WP.29/GRE/2021/11 kako je izmijenjen dokumentom GRE-85-11)

                        ECE/TRANS/WP.29/2022/37

                        149

                        Prijedlog dopune 5. izvornom nizu izmjena Pravilnika UN-a br. 149 (uređaji za osvjetljavanje ceste) (ECE/TRANS/WP.29/GRE/85, stavak 11., na temelju ECE/TRANS/WP.29/GRE/2021/12)

                        ECE/TRANS/WP.29/2022/38

                        152

                        Prijedlog dopune 5. izvornoj verziji Pravilnika UN-a br. 152 (napredni sustavi za kočenje u nuždi za kategorije M1 i N1) (ECE/TRANS/WP.29/GRVA/11, stavak 78., na temelju ECE/TRANS/WP.29/GRVA/2021/22 kako je izmijenjen dokumentom GRVA-11-40 (Prilog IV. izvješću)

                        ECE/TRANS/WP.29/2022/18, WP.29-186-05

                        152

                        Prijedlog dopune 4. nizu izmjena 01 Pravilnika UN-a br. 152 (napredni sustavi za kočenje u nuždi za kategorije M1 i N1) ECE/TRANS/WP.29/GRVA/11, stavak 78., na temelju ECE/TRANS/WP.29/GRVA/2021/22 kako je izmijenjen dokumentom GRVA-11-40 (Prilog IV. izvješću)

                        ECE/TRANS/WP.29/2022/19, WP.29-186-05

                        152

                        Prijedlog dopune 2. nizu izmjena 02 Pravilnika UN-a br. 152 (napredni sustavi za kočenje u nuždi za kategorije M1 i N1) ECE/TRANS/WP.29/GRVA/11, stavci 78. i 80., na temelju ECE/TRANS/WP.29/GRVA/2021/22 kako je izmijenjen dokumentom GRVA-11-40 (Prilog IV. izvješću) i ECE/TRANS/WP.29/GRVA/2021/23

                        ECE/TRANS/WP.29/2022/20, WP.29-186-05

                        154

                        Prijedlog niza izmjena 02 Pravilnika UN-a br. 154 (globalno usklađeni ispitni postupak za laka vozila (WLTP)) (ECE/TRANS/WP.29/GRPE/84, stavak 16., na temelju ECE/TRANS/WP.29/GRPE/2021/21 kako je izmijenjen Dopunom 2.

                        ECE/TRANS/WP.29/2022/41/Rev.1

                        154

                        Prijedlog niza izmjena 03 Pravilnika UN-a br. 154 (globalno usklađeni ispitni postupak za laka vozila (WLTP)) (ECE/TRANS/WP.29/GRPE/84, stavak 16., na temelju ECE/TRANS/WP.29/GRPE/2021/22 kako je izmijenjen Dopunom 3.

                        ECE/TRANS/WP.29/2022/42/Rev.1

                        155

                        Prijedlog dopune 1. Pravilniku UN-a br. 155 (kibersigurnost i sustav za upravljanje kibersigurnošću) (ECE/TRANS/WP.29/GRVA/11, stavak 45., na temelju ECE/TRANS/WP.29/GRVA/2021/2)

                        ECE/TRANS/WP.29/2022/54

                        160

                        Prijedlog dopune 1. izvornoj verziji Pravilnika UN-a br. 160 (uređaj za snimanje podataka o događaju) (ECE/TRANS/WP.29/GRSG/101, stavak 109., na temelju ECE/TRANS/WP.29/GRSG/2021/33 kako je izmijenjen dokumentom GRSG-122-36)

                        ECE/TRANS/WP.29/2022/25/Rev.1

                        160

                        Prijedlog dopune 1. nizu izmjena 01 Pravilnika UN-a br. 160 (uređaj za snimanje podataka o događaju) (ECE/TRANS/WP.29/GRSG/101, stavak 109., na temelju ECE/TRANS/WP.29/GRSG/2021/34 kako je izmijenjen dokumentom GRSG-122-37)

                        ECE/TRANS/WP.29/2022/26

                        161

                        Prijedlog dopune 1. izvornoj verziji Pravilnika UN-a br. 161 (uređaji za zaštitu od neovlaštene uporabe) (ECE/TRANS/WP.29/GRSG/101, stavak 76., na temelju ECE/TRANS/WP.29/GRSG/2021/24 kako je izmijenjen dokumentom GRSG-122-13)

                        ECE/TRANS/WP.29/2022/27

                        161

                        Prijedlog dopune 2. izvornoj verziji Pravilnika UN-a br. 161 (uređaji za zaštitu od neovlaštene uporabe) (ECE/TRANS/WP.29/GRSG/101, stavak 78., na temelju ECE/TRANS/WP.29/GRSG/2021/28)

                        ECE/TRANS/WP.29/2022/28

                        162

                        Prijedlog dopune 1. izvornoj verziji Pravilnika UN-a br. 162 (imobilizatori) (ECE/TRANS/WP.29/GRSG/101, stavak 82., na temelju ECE/TRANS/WP.29/GRSG/2021/25 kako je izmijenjen dokumentom GRSG-122-13)

                        ECE/TRANS/WP.29/2022/29

                        162

                        Prijedlog dopune 2. izvornoj verziji Pravilnika UN-a br. 162 (imobilizatori) (ECE/TRANS/WP.29/GRSG/101, stavak 82., na temelju ECE/TRANS/WP.29/GRSG/2021/29)

                        ECE/TRANS/WP.29/2022/30

                        163

                        Prijedlog dopune 1 izvornoj verziji Pravilnika UN-a br. 163 (alarmni sustavi vozila) ECE/TRANS/WP.29/GRSG/101, stavak 86., na temelju ECE/TRANS/WP.29/GRSG/2021/26

                        ECE/TRANS/WP.29/2022/51

                        Novi pravilnik [164]

                        Prijedlog novog pravilnika UN-a [164] o gumama s čavlima ECE/TRANS/WP.29/GRBP/72, stavak 30., na temelju ECE/TRANS/WP.29/GRBP/2021/5/Rev. 1 kako je izmijenjen dokumentom GRBP-74-32

                        ECE/TRANS/WP.29/2022/43

                        Globalni tehnički pravilnik br.

                        Naslov točke dnevnog reda

                        Oznaka referentnog dokumenta

                        Novi GTP

                        Prijedlog novog globalnog tehničkog pravilnika UN-a o trajnosti ugrađenih baterija za elektrificirana vozila (ECE/TRANS/WP.29/GRPE/84, stavak 10., na temelju ECE/TRANS/WP.29/GRPE/2021/18 kako je izmijenjen Dopunom 1.

                        ECE/TRANS/WP.29/2022/45

                        Prijedlog završnog izvješća o stanju izrade novog globalnog tehničkog pravilnika UN-a o trajnosti ugrađenih baterija za elektrificirana vozila (ECE/TRANS/WP.29/GRPE/84, stavak 10., na temelju GRPE-84-02 kako je izmijenjen Prilogom IV.)

                        ECE/TRANS/WP.29/2022/46

                        Razno

                        Naslov točke dnevnog reda

                        Oznaka referentnog dokumenta

                        Konsolidirana rezolucija

                        Prijedlog izmjene 8. Konsolidirane rezolucije o zajedničkim specifikacijama kategorija izvora svjetlosti (R.E.5.) (ECE/TRANS/WP.29/GRE/85, stavak 29., na temelju ECE/TRANS/WP.29/GRE/2021/24)

                        ECE/TRANS/WP.29/2022/44

                        Ovlaštenje

                        Zahtjev za ovlaštenje za izradu izmjene 4. Globalnog tehničkog pravilnika UN-a br. 3 (kočni sustavi motocikala)

                        ECE/TRANS/WP.29/2022/47

                        Ovlaštenje

                        Ovlaštenje za izradu novog globalnog tehničkog pravilnika UN-a o emisijama čestica iz kočnica

                        ECE/TRANS/WP.29/AC.3/59

                        Dokument za tumačenje

                        Dokument za tumačenje Pravilnika UN-a br. 155: Prijedlog izmjena ECE/TRANS/WP.29/2021/59 (ECE/TRANS/WP.29/GRVA/11, stavak 45., na temelju ECE/TRANS/WP.29/GRVA/2021/21)

                        ECE/TRANS/WP.29/2022/55

               (1)  Svi dokumenti na koje se upućuje u tablici dostupni su na: https://unece.org/info/Transport/Vehicle-Regulations/events/363011


Odluka Komisije od 04/03/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10566 - P66 / H2 EE / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 01/03/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10514 - DASSAULT SYSTEMES INTERNATIONAL / SZSW / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/03/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10605 - MACQUARIE REAL ESTATE / CPG VAN OOSTROM BEHEER / EDGE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 28/02/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10621 - WELPUT / PSPIB / ALECTA / 150 VSTREET JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/02/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10609 - EURAZEO / PSPIB / FST HOTELS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/03/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10541 - GOLDMAN SACHS / GRUPO VISABEIRA / CONSTRUCTEL VISABEIRA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 03/03/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10568 - IIF INTERNATIONAL HOLDING / G+E GETEC HOLDING) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 01/03/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10620 - GIP / SSE / OTPP / SCOTIA GAS NETWORKS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2022/391 od 3. ožujka 2022. o stajalištu koje treba zauzeti u ime Europske unije na 65. sjednici Komisije za opojne droge u pogledu uvrštavanja tvari na popise u Jedinstvenoj konvenciji o opojnim drogama iz 1961., kako je izmijenjena Protokolom iz 1972., i Konvenciji o psihotropnim tvarima iz 1971.

text:
                  9.3.2022

                  HR

                  Službeni list Europske unije

                  L 79/27

         ODLUKA VIJEĆA (EU) 2022/391
         od 3. ožujka 2022.
         o stajalištu koje treba zauzeti u ime Europske unije na 65. sjednici Komisije za opojne droge u pogledu uvrštavanja tvari na popise u Jedinstvenoj konvenciji o opojnim drogama iz 1961., kako je izmijenjena Protokolom iz 1972., i Konvenciji o psihotropnim tvarima iz 1971.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 83. stavak 1. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Jedinstvena konvencija Ujedinjenih naroda (UN) o opojnim drogama iz 1961., kako je izmijenjena Protokolom iz 1972. („Konvencija o opojnim drogama”), stupila je na snagu 8. kolovoza 1975.

                     (2)

                     Na temelju članka 3. Konvencije o opojnim drogama Komisija za opojne droge može odlučiti dodati tvari na popise u toj konvenciji. Ona može mijenjati popise samo u skladu s preporukama Svjetske zdravstvene organizacije (SZO), no može odlučiti i da neće unijeti promjene koje preporuči SZO.

                     (3)

                     Konvencija UN-a o psihotropnim tvarima iz 1971. („Konvencija o psihotropnim tvarima”) stupila je na snagu 16. kolovoza 1976.

                     (4)

                     Na temelju članka 2. Konvencije o psihotropnim tvarima Komisija za opojne droge može, na temelju preporuka SZO-a, odlučiti dodati tvari na popise u toj konvenciji ili ih brisati iz njih. Ona ima široke diskrecijske ovlasti uzimati u obzir gospodarske, društvene, pravne, administrativne i druge čimbenike, no ne može proizvoljno djelovati.

                     (5)

                     Promjene u popisima u Konvenciji o opojnim drogama i Konvenciji o psihotropnim tvarima imaju izravne posljedice na područje primjene prava Unije u području kontrole droga. Okvirna odluka Vijeća 2004/757/PUP (1) primjenjuje se na tvari navedene u popisima u tim konvencijama. Stoga se svaka promjena popisa priloženih tim konvencijama izravno unosi u zajednička pravila Unije.

                     (6)

                     Komisija za opojne droge treba na svojoj 65. sjednici, koja se treba održati od 14. do 18. ožujka 2022. u Beču, odlučiti o dodavanju triju novih tvari na popise u Konvenciji o opojnim drogama i Konvenciji o psihotropnim tvarima.

                     (7)

                     Unija nije stranka Konvencije o opojnim drogama ni Konvencije o psihotropnim tvarima. Ona ima status promatrača bez prava glasa u Komisiji za opojne droge, u kojoj 12 država članica ima pravo glasa na njezinoj 65. sjednici (2). Potrebno je da Vijeće ovlasti te države članice za izražavanje stajališta Unije o uvrštavanju tvari na popise u tim konvencijama jer su takve odluke koje se odnose na dodavanje novih tvari na popise u tim konvencijama u nadležnosti Unije.

                     (8)

                     SZO je preporučio da se dodaju dvije nove tvari na Popis I. u Konvenciji o opojnim drogama te jedna nova tvar na Popis II. u Konvenciji o psihotropnim tvarima.

                     (9)

                     Sve tvari koje je preispitao Stručni odbor SZO-a za ovisnosti o drogama („Stručni odbor”) i koje je SZO preporučio za uvrštavanje na popise prati Europski centar za praćenje droga i ovisnosti o drogama kao nove psihoaktivne tvari u skladu s Uredbom (EZ) br. 1920/2006 Europskog parlamenta i Vijeća (3).

                     (10)

                     Prema procjeni Stručnog odbora brorfin (kemijski naziv: 1-{1-[1-(4-bromofenil)etil]piperidin-4-il}-1,3-dihidro-2H-benzimidazol-2-on) sintetički je opioid sličan drugim sintetičkim opioidima kao što su morfij i fentanil. Brorfin se može pretvoriti u bezitramid, opioid uvršten na Popis I. u Konvenciji o opojnim drogama. Ne postoje terapijske primjene brorfina niti je dobio odobrenje da se stavi u promet kao lijek. Ima dovoljno dokaza da se brorfin zloupotrebljava ili bi se mogao zloupotrebljavati te da može biti javnozdravstveni i društveni problem pa ga je opravdano staviti pod međunarodnu kontrolu. Stoga SZO preporučuje da se brorfin uvrsti na Popis I. u Konvenciji o opojnim drogama.

                     (11)

                     Brorfin je otkriven u četiri države članice i kontrolira se u najmanje tri države članice. Doveden je u vezu s jednim trovanjem bez smrtnih posljedica i trenutačno je pod intenzivnim praćenjem Europskog centra za praćenje droga i ovisnosti o drogama.

                     (12)

                     Stoga bi stajalište Unije trebalo biti da se brorfin doda na Popis I. u Konvenciji o opojnim drogama.

                     (13)

                     Prema procjeni Stručnog odbora metonitazen (kemijski naziv: N,N-dietil-2-(2-(4-metoksibenzil)-5-nitro-1H-benzo[d]imidazol-1-il-)etan-1-amin) sintetički je opioid strukturno sličan izotonitazenu i etonitazenu, koji su uvršteni na Popis I. u Konvenciji o opojnim drogama. Metonitazen je ispitivan u pretkliničkim modelima zbog analgetičkih učinaka, ali nije poznato da ima terapijsku primjenu. Ima dovoljno dokaza da se metonitazen zloupotrebljava ili bi se mogao zloupotrebljavati te da može biti javnozdravstveni i društveni problem pa ga je opravdano staviti pod međunarodnu kontrolu. Stoga SZO preporučuje da se metonitazen uvrsti na Popis I. u Konvenciji o opojnim drogama.

                     (14)

                     Metonitazen je otkriven u tri države članice i kontrolira se u najmanje tri države članice. Doveden je u vezu s jednim smrtnim slučajem i trenutačno je pod intenzivnim praćenjem Europskog centra za praćenje droga i ovisnosti o drogama.

                     (15)

                     Stoga bi stajalište Unije trebalo biti da se metonitazen doda na Popis I. u Konvenciji o opojnim drogama.

                     (16)

                     Prema procjeni Stručnog odbora eutilon (kemijski naziv: 1-(1,3-benzodioksol-5-il)-2-(etilamino)butan-1-on) sintetički je katinon, koji je po kemijskoj strukturi i farmakološkim svojstvima sličan amfetaminima i katinonima koji su već pod međunarodnom kontrolom. Srodni katinoni, kao što su metilon i N-etilnorpentilon, uvršteni su na Popis II. u Konvenciji o psihotropnim tvarima. Ne postoje poznate terapijske primjene eutilona niti je dobio odobrenje da se stavi u promet kao lijek. Ima dovoljno dokaza da se eutilon zloupotrebljava ili bi se mogao zloupotrebljavati te da može biti javnozdravstveni i društveni problem pa ga je opravdano staviti pod međunarodnu kontrolu. Stoga SZO preporučuje da se eutilon uvrsti na Popis II. u Konvenciji o psihotropnim tvarima.

                     (17)

                     Eutilon je otkriven u 20 država članica i kontrolira se u najmanje dvije države članice. Doveden je u vezu s jedim trovanjem bez smrtnih posljedica i otkriven u tri biološka uzorka povezana s ozbiljnim štetnim događajima. Eutilon je trenutačno pod intenzivnim praćenjem Europskog centra za praćenje droga i ovisnosti o drogama.

                     (18)

                     Stoga bi stajalište Unije trebalo biti da se eutilon doda na Popis II. u Konvenciji o psihotropnim tvarima.

                     (19)

                     Primjereno je utvrditi stajalište koje treba zauzeti u ime Unije u okviru Komisije za opojne droge jer će odluke o uvrštavanju tih triju tvari na popise izravno utjecati na sadržaj prava Unije, konkretno na Okvirnu odluku 2004/757/PUP.

                     (20)

                     Stajalište Unije trebaju izraziti države članice koje su članice Komisije za opojne droge djelujući zajednički u interesu Unije.

                     (21)

                     Okvirna odluka 2004/757/PUP obvezujuća je za Dansku te ona stoga sudjeluje u donošenju i primjeni ove Odluke.

                     (22)

                     Okvirna odluka 2004/757/PUP obvezujuća je za Irsku te ona stoga sudjeluje u donošenju i primjeni ove Odluke,

               DONIJELO JE OVU ODLUKU:

            Članak 1.
            Stajalište koje države članice trebaju zauzeti u ime Unije na 65. sjednici Komisije za opojne droge od 14. do 18. ožujka 2022., kad je to tijelo pozvano donijeti odluke o dodavanju tvari na popise u Jedinstvenoj konvencije Ujedinjenih naroda o opojnim drogama iz 1961., kako je izmijenjena Protokolom iz 1972., i Konvenciji Ujedinjenih naroda o psihotropnim tvarima iz 1971., jest stajalište navedeno u Prilogu ovoj Odluci.

            Članak 2.
            Stajalište iz članka 1. izražavaju države članice koje su članice Komisije za opojne droge, djelujući zajednički u interesu Unije.

            Članak 3.
            Ova je Odluka upućena državama članicama u skladu s Ugovorima.

            Sastavljeno u Bruxellesu 3. ožujka 2022.

                  Za Vijeće

                  Predsjednik

               G. DARMANIN

            (1)  Okvirna odluka Vijeća 2004/757/PUP od 25. listopada 2004. o utvrđivanju minimalnih odredaba vezanih za elemente kaznenih djela i sankcija u području nezakonite trgovine drogom (SL L 335, 11.11.2004., str. 8.).

            (2)  Austrija, Belgija, Francuska, Italija, Litva, Mađarska, Nizozemska, Njemačka, Poljska, Slovenija, Španjolska i Švedska.

            (3)  Uredba (EZ) br. 1920/2006 Europskog parlamenta i Vijeća od 12. prosinca 2006. o Europskom centru za praćenje droga i ovisnosti o drogama (SL L 376, 27.12.2006., str. 1.).

            PRILOG
            Stajalište koje države članice koje su članice Komisije za opojne droge trebaju zauzeti, djelujući zajednički u interesu Unije, na 65. sjednici Komisije za opojne droge od 14. do 18. ožujka 2022. u pogledu uvrštavanja tvari na popise:

                        1.

                        brorfin treba uvrstiti na Popis I. u Jedinstvenoj konvenciji o opojnim drogama iz 1961., kako je izmijenjena Protokolom iz 1972.;

                        2.

                        metonitazen treba uvrstiti na Popis I. u Jedinstvenoj konvenciji o opojnim drogama iz 1961., kako je izmijenjena Protokolom iz 1972.;

                        3.

                        eutilon treba uvrstiti na Popis II. u Konvenciji o psihotropnim tvarima iz 1971.